google/wiki40b huggingface dataset:
Sexey-aux-Forges

Poloha

Obec má rozlohu 14,08 km². Najvyšší bod je položený 352 m n. m. a najnižší bod 211 m n. m.

Obyvateľstvo

Počet obyvateľov obce je 663 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ikarus 283

Ikarus 283 je typ maďarského mestského kĺbového autobusu. Vyrábala ho spoločnosť Ikarus do roku 1997.
Ikarus 283 bol jednou z variánt rady „200“, ktorá zahŕňala všetky možné varianty mestských, linkových, zájazdových a zvláštnych verzií. Pre radu 200 bolo charakteristické predné okno delené zvislo hliníkovou lištou na dve časti. Neskoršie verzie mali jednodielne čelné sklo. Vozidlo je kĺbové, s podpodlahovým motorom, umiestneným v prednej časti medzi nápravami. Konštrukcia a koncepcia vychádzala z predchodcu Ikarus 180, ktorý sa do Česko-Slovenska nedovážal. Motor bol vyrábaný v licencii Rába-MAN. Od Ikarusu 280 sa líšil 4 pármi dvojkrídlych dverí.
Darina Chmúrová

Kariéra

V roku 1973 absolvovala štúdium herectva na VŠMU v Bratislave. V rokoch 1973-74 bola členkou činohry Divadla Jozefa Gregora Tajovského vo Zvolene, v rokoch 1974-76 Poetického súboru Novej scény v Bratislave, od roku 1976 Rozhlasového a hereckého súboru v Bratislave. Známa aj ako Darinka, partnerka Drobčeka z populárnej relácie pre deti Ma-tel-ko (Malý televízny kolotoč, 1984).
BioCity Nottingham

BioCity Nottingham je vedecký park v Nottinghame v regióne East Midlands v Anglicku. BioCity Nottingham je jedným z najväčších európskych biotechnologických inkubátorov. V súčasnosti (2013) je domovom pre takmer 70 firiem a viac ako 525 zamestnancov.

História

Vedecký park BioCity vznikol vďaka spoločnosti BASF, ktorá v roku 2002 darovala kancelárske priestory, laboratória a vybavenie univerzite Nottingham Trent University. Park BioCity bol založený v septembri 2003 v spolupráci University of Nottingham, Nottingham Trent University (NTU) a rozvojovej agentúry East Midlands (East Midlands Development Agency, ktorá sa nachádza v blízkosti BioCity).
V marci 2004 bola dokončená prvá fáza, ktorá poskytla 3 345 m² priestorov, nasledovala druhá fáza s 2 230 m² v marci 2006. Rozvojová agentúra East Midlands ukončila financovanie v októbri 2008 po dokončení tretej fázy s 4 181 m².
Jozef Vicen

Životopis

Jozef Vicen prežil mladosť v Komárne a Nitre. V roku 1940 začal študovať v Bratislave na Slovenskej vysokej škole technickej. Býval na internáte Svoradov. V roku 1943 sa stretol s chorvátskym kňazom Kolakovičom, ktorý ho výrazne ovplyvnil svojim antikomunizmom a antinacizmom. Stal sa členom kolakovičovej Rodiny, ktorá sa pripravovala na život Cirkvi v ilegalite. Taktiež sa stal členom vedenia záujmovej študentskej organizácie Združenie vysokoškolského študentstva, pôsobil v redakcii časopisu Technik a absolvoval aj Vyššiu vodcovskú školu Hlinkovej mládeže.
Po vypuknutí SNP sa nepridal ku Kolakovičovi na povstalecké územie, ale spoluzakladal Slovenskú tajnú ochranu, ktorá mala o dianí informovať slovenskú vládu. Za túto činnosť bol v roku 1945 prvýkrát zatknutý a v koncentračnom tábore Ratiboř si odsedel niekoľko mesiacov.
Po skončení vojny mu nastupujúci režim neumožnil uskutočniť záverečné štátne skúšky na vysokej škole v Bratislave a ani v Prahe.

Emigrácia

V máji 1946 Vicen definitívne z ČSR emigroval. Cez Maďarsko a Rakúsko prišiel do Ríma, kde sa chcel zapojiť do exilovej práce. No nejednotnosť vedúcich predstaviteľov slovenského exilu (Karol Sidor, Ferdinand Ďurčanský a ďalší) ho donútila odísť do Rakúska. Začal spolupracovať s vojenským útvarom americkej armády CIC (Counterintelligence Corps).

Biela légia a väzenie

Po roku 1948 v Rakúsku začal organizovať hnutie Biela légia, ktoré sa snažilo pomáhať krajanom na Slovensku trpiacim pod komunistickou vládou. Organizovali ilegálne prechody ľudí do slobodného sveta. Hlavnou činnosťou bolo založenie rozhlasového vysielača Biela légia, ktorý ponúkal necenzurované správy. Vysielač sa stal predobrazom neskoršej rozhlasovej stanice Slobodná Európa.
Vicenova činnosť v exile neušla príslušníkom ŠtB. Viacerých jeho spolupracovníkov pozatýkali, niektorých (Anton Tunega, Albert Púčik, Eduard Tesár, L. Gálik) popravili.
V roku 1957 Jozefa Vicena z USA vyzýval kňaz prof. Tomislav Kolaković, aby bol ostražitý, dával si pozor a radšej z Viedne odišiel. Vicen ho neuposlúchol. O pár dní nato ho príslušníci československej rozviedky pod zámienkou vylákali mimo Viedeň, kde ho uspali a podobne ako Imricha Suckého uniesli do Prahy. Nezákonné únosy osôb podobného charakteru, ktoré organizovala ŠtB, sa odohrávali po schválení najvyššími straníckymi a štátnymi orgánmi.
Bol odsúdený na 25 rokov väzenia, hoci samotný Vicen očakával trest smrti, ako dostali jeho spolupracovníci. Z 25 rokov si odsedel 11 vo viacerých väzniciach a pracovných táboroch.
Podmienečne bol prepustený v roku 1968. Zamestnal sa v Zberných surovinách, kde pracoval až do dôchodku.

Po Nežnej revolúcii

Po roku 1989 začal organizovať Zväz protikomunistického odboja, združenie bývalých politických väzňov, ktorého sa stal predsedom. Vydával časopis Svedectvo, ktorý uverejňoval osudy mnohých nespravodlivo odsúdených počas komunistickej totality.
Hoci Jozef Vicen nebol nikdy členom žiadnej politickej strany, v roku 2006 kandidoval do NR SR za stranu Misia 21 ako najstarší kandidát.
O svojom živote napísal knihu Vo víroch rokov. 1938 – 1988.
Zomrel 20. septembra 2008.
Plougourvest

Poloha

Obec má rozlohu 14,07 km². Najvyšší bod je položený 126 m n. m. a najnižší bod 62 m n. m.

Obyvateľstvo

Počet obyvateľov obce je 1 297 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boisseau

Poloha

Obec má rozlohu 8,06 km². Najvyšší bod je položený 129 m n. m. a najnižší bod 103 m n. m.

Obyvateľstvo

Počet obyvateľov obce je 102 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gymnázium svätého Tomáša Akvinského

Budovy

Gymnázium sídli v dvoch navzájom prepojených budovách, ktoré pôvodne patrili ku kláštoru dominikánok. Novšia, funkcionalistická budova bola postavená v rokoch 1936 až 1937 podľa projektov českého architekta Rudolfa Brebtu. Budova bola postavená firmou košického inžiniera českého pôvodu Aloisa Nováka spoločne s Kostolom Krista Kráľa pri konvente sestier dominikánok, ktorý stojí mimo uličnej čiary vo dvore. Po dostavaní budovy tu bolo na jeseň roku 1938 zriadené Česko-slovenské dievčenské reálne gymnázium sestier dominikánok.
Žiak (škola)

Synonymá

Školák je synonymum slova žiak používané dnes najmä na označenie žiakov základných a stredných škôl.
Študent (stred. lat. studens < lat. studere = študovať, vedecky sa činiť, horlivo sa venovať) alebo študujúci je žiak strednej alebo vysokej školy.
Žiak strednej školy sa označuje aj ako stredoškolák alebo stredoškolský študent. Slovo stredoškolák môže ale alternatívne znamenať absolventa strednej školy.
Žiak vysokej školy sa označuje aj ako vysokoškolák alebo vysokoškolský študent alebo vysokoškolský poslucháč. Slovo vysokoškolák môže ale alternatívne znamenať absolventa vysokej školy.
O slove poslucháč pozri poslucháč.
Frekventant je synonymum slova žiak vo význame jedinca, ktorý navštevuje školu či kurz, ale označuje aj všeobecne osobu navštevujúcu nejakú prednášku a pod.; slovo sa používa najmä na označenie žiakov mimo nižších typov škôl.
Zdroje sekcie:

Charakteristika

Žiakom sa osoba stáva zvyčajne na dlhší čas. Často sa to deje v rámci nejakej vzdelávacej inštitúcie – najčastejšie školy. Vzdelávanie je organizované po skupinách, žiak je obyčajne súčasťou nejakej triedy alebo študijnej skupiny.
Žiak je so svojim učiteľom v pravidelnom kontakte. Ide o dlhodobý a sústavný proces, počas ktorého žiak od svojho učiteľa získava nové znalosti, ktoré si sústavne rozširuje a upevňuje. Často sú jednotlivé etapy vzdelávacieho procesu zakončené overovaním nadobudnutých znalostí. Môže to byť ústna alebo písomná skúška, test a pod.
Zdroj sekcie: Tento článok je čiastočný alebo úplný preklad článku Žák na českej Wikipédii.

Študent

Názov „študent“ pochádza zo stredoveku a pôvodne prislúchal študujúcim na univerzitách.

Stredoškolský študent

Stredoškolský študent je fyzická osoba, ktorá splnila požiadavky prijímacieho riadenia (stanovené inštitúciou), bola prijatá na štúdium, zapísaná a vzdeláva sa v rámci študijného programu danej strednej školy.

Vysokoškolský študent

Vysokoškolský študent je fyzická osoba, ktorá splnila prípadné požiadavky prijímacieho riadenia (stanovené inštitúciou), bola prijatá na štúdium, zapísaná a vzdeláva sa v rámci študijného programu danej fakulty alebo niekoľkých fakúlt vysokej školy (vrátane univerzity). Spravidla je to absolvent strednej školy s maturitou.
Avrillé (Maine-et-Loire)

Poloha

Obec má rozlohu 15,85 km². Najvyšší bod je položený 62 m n. m. a najnižší bod 17 m n. m.

Obyvateľstvo

Počet obyvateľov obce je 12 808 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ormoy-lès-Sexfontaines

Poloha

Obec má rozlohu 5,53 km². Najvyšší bod je položený 384 m n. m. a najnižší bod 272 m n. m.

Obyvateľstvo

Počet obyvateľov obce je 44 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Žigmund Pauliny-Tóth

Životopis

Narodil sa v rodine Viliama Pauliny-Tótha a jeho manželky Vilhelmíny Tóthovej. Mal sedem súrodencov – dvoch bratov a päť sestier. V rokoch 1871 – 1876 študoval v Martine, v rokoch 1876 – 1882 na lýceu v Bratislave a v rokoch 1882 – 1888 na ekonomickej škole v Prahe. Celý život sa venoval ekonómii – začínal ako úradník, neskôr bol zástupcom riaditeľa a napokon v rokoch 1894 – 1906 riaditeľom Tatra banky v Martine. Ako študent sa aktívne venoval národnostným otázkam; bol členom študentského spolku Zora v Bratislave a neskôr i študentského spolku Detvan v Prahe. Podporoval priemyselný rozvoj v Martine a neúspešne sa pokúsil zapojiť i do politiky (kandidoval do uhorského snemu). V rokoch 1882 – 1900 sa tiež venoval spevu a herectvu ako člen Slovenského spevokolu a v rokoch 1891 – 1903 pôsobil tiež v jeho výbore.

Tvorba

Svojou literárnou tvorbou sa radí do druhej vlny slovenského realizmu. Publikoval kratšie prózy v Národných novinách, Slovenských pohľadoch a zborníkoch. Písal poviedky, fejtóny, cestopisy, spoločenské prózy, ale taktiež odborné štúdie o priemysle a obchode. V roku 1900 pôsobil ako redaktor v časopise Slovenské pohľady a Národných novín.
Zdobnice

Dejiny

Prvá písomná zmienka o obci pochádza z roku 1550.
Motýle

Charakteristika

Motýle sú veľmi charakteristickým radom hmyzu. Na pomerne jemne stavanom tele majú väčšinou široké blanité krídla, ktoré sú vždy aspoň sčasti kryté čiastočne sa prekrývajúcimi šupinkami, ktoré vznikli premenou chĺpkov (Lepidoptera = doslova: šupinokrídlovce). Šupinky sú výrazne pigmentované – popri chemickom sfarbení majú často aj tzv. fyzikálne sfarbenie, ktoré vzniká interferenciou svetla na mikroskopických povrchových skulptúrach šupiniek. Motýle patria preto k najatraktívnejšiemu hmyzu i živočíchom vôbec. Na hlave má väčšina motýľov veľmi charakteristický ciciak (proboscis), ktorý vznikol ďalekosiahlou premenou čeľustí a dolnej pery. U niektorých čeľadí môže byť ciciak sčasti až úplne zakrpatený. Imága v prípade úplnej redukcie ciciaka vôbec neprijímajú potravu a žijú len krátku dobu z larválnych zásob. Väčšina motýľov však potravu prijíma v tekutej forme – väčšinou je to nektár, ale aj iné rastlinné šťavy.
Podtlak pri cicaní vyvoláva svalovina hltanu, ktorý pracuje ako pumpa. Iba výnimočne u najprimitívnejších motýľov (Micropterygidae) sú prítomné hryzadlá, v tomto prípade sa imága živia peľom. Larvy motýľov sú polypódne, eruciformné a nazývajú sa húsenice. Majú (na rozdiel od imág) hryzavé ústne ústroje a sú až na zriedkavé výnimky fytofágne. Vývin motýľov je typická holometabolia a prebieha obyčajne cez 4 – 5 instarov, u niektorých xylofágnych lariev však môže byť počet instarov vyšší, najmä za potravne nepriaznivých podmienok (Cossidae). Kukla je väčšinou múmiová (pupa obtecta), Monotrysia a primitívnejšie čeľade Ditrysia majú tzv. nedokonalú kuklu (pupa incompleta), ktorá má ešte sčasti odstávajúce nohy aj tykadlá. Len u primitívneho podradu Jugata môže byť kukla ešte typicky voľná (pupa libera), pričom u čeľade Micropterygidae je dokonca hryzavá.
Roderen

Poloha

Obec má rozlohu 7,16 km². Najvyšší bod je položený 514 m n. m. a najnižší bod 327 m n. m.

Obyvateľstvo

Počet obyvateľov obce je 899 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gematria

Gematria je hľadanie zmyslu v numerických hodnotách hebrejských písmen a slov.
Metóda sa zakladá na tom, že každé písmeno hebrejskej abecedy má vlastnú číselnú hodnotu. Sčítaním číselných hodnôt písmen v slove získame číselnú hodnotu slova. Ak majú slová rovnakú číselnú hodnotu, predpokladá sa, že medzi nimi existuje nejaké spojenie.
Kvôli vonkajšej podobe sa gematria pokladá za formu numerológie, ale nie je tomu tak.
Čierna armáda

Čierna armáda (rus. Чёрная гвардия) je označenie skupín robotníkov, ktoré vznikli po Októbrovej revolúcii. Tieto skupiny, ktoré bojovali v nasledujúcej občianskej vojne, presadzovali anarchistické myšlienky a názory. Čiernu armádu vytvorila na základe Čiernej gardy na jeseň roku 1917 ukrajinská partizánka Marija Nikiforovová. K transformácii Čiernej gardy na Čiernu armádu došlo v januári roku 1918 kedy sa v reakcii na rastúce represie a z iniciatívy moskovských anarchistov zmenila asi tisícičlenná Čierna garda na Čiernu armádu pod vedením Leva Čorného.
Boľševici v tom čase zaútočili na svojich ultraľavicových (resp. anarchistických) kritikov. V noci z 12. augusta 1918 Čeka zaútočila na 26 anarchistických centier v Moskve a Čierna armáda zahájila ozbrojený odpor. K prvému stretnutiu došlo v ulici Malaja Dimitrovka. Štyridsať anarchistov tam zabili alebo zranili a asi päťsto uväznili. V okamihu, keď vypukla Tretia ruská revolúcia 6. júna 1918 mala ale Čierna armáda znovu okolo tisíc vojakov.
Názov Čiernej armády súvisí buď s anarchistickou čiernou vlajkou, ktorú táto skupina používala, alebo s menom Leva Čorného.
Chuan-čchiou mao-i kuang-čchang

Chuan-čchiou mao-i kuang-čchang (čínskym písmom 環球貿易廣場; angl. International Commerce Centre) je 118 podlažný a 484 metrov vysoký mrakodrap v Hongkongu. Po dokončení v roku 2010 sa stal najvyššou budovou v meste, 4. najvyššou na svete a druhou s najväčším počtom podlaží (po Burdž Chalífa).
Výstavba prebiehala od roku 2002. Architektom bola kancelária Wong & Ouyang (HK) Ltd., dizajn budovy navrhla spoločnosť Kohn Pedersen Fox a krajinnú architektúru vytvorila spoločnosť Belt Collins & Associates. Vlastníkom budovy je MTR Corporation Limited a Sun Hung Kai Properties.
Posledných 15 poschodí patrí hotelu Ritz-Carlton, pričom hotelový vestibul je vo výške 425 metrov a je tak najvyšším hotelom na svete. 12 poschodí v budove patrí Deutsche Bank. Na 100. poschodí sa nachádza vyhliadková plošina. V suteréne sa nachádza obchodný dom.
Štefanov

Dejiny

Prvá zmienka o vzniku obce sa viaže k vojenskej udalosti v roku 1092. Kráľ Ladislav I. sa pochvalne vyjadril o jej udatných bojovníkoch – kresťanoch údajne pokrstených Cyrilom a Metodom. Názov obce sa menil napr. Chepan, Chepanous, Stepano, Stepanov... V 13. a 14. storočí  sa Štefanov hospodársky rozvíjal,neskôr v roku 1241 ho zničili mongolo-tatársky vpád. Obec sa začala  znovu zveľaďovať. V 16. storočí sa rozšírilo pestovanie vinnej révy a v 17. storočí chov včiel. Dedina bola v roku 1585 zasiahnutá požiarom. Ďalej spomaľovali hospodársky rozvoj turecké výpravy a rôzne vojnové konflikty. Od roku 1848 sa obyvateľstvo živilo prevažne poľnohospodárstvom. Postupne v polovici 18. storočia sa tu začal chov oviec druhu merino. 
Prvá svetová vojna zapríčinila veľa utrpenia, oveľa viac ako druhá svetová vojna. Polia boli neobrobené, obcou sa šírila choroba červienka. Začiatkom 20. storočia bolo v Štefanove veľa vinohradov. Štefanovské víno malo dobrú povesť. Pred 1. svetovou vojnou dosahovala plocha vinohradov 80 ha. Vinohrady zanikli do konca 50. rokov. V 60. rokoch JRD znovu oživilo vinohradnícku tradíciu. Vysadilo približne 20 ha viníc. V obci sa pôsobili rôzni remeselníci ako napríklad krajčíri, remenári, stolári, kolári, kováči, holiči, pekári. Do 1. svetovej vojny bolo v Štefanove 7 páleníc a tiež niekoľko tehelní. V rokoch 1937-1938 obec elektrifikovali. Najkrajším prejavom kultúry boli ľudové zvyky, z ktorých sa zachovali: chodzení herivaškú, chodzení turkú, pochovávaní basy a iné rôzne veselice. 
V minulosti sa v obci ťažili suroviny: nafta, lignit, gazolín, metán. V súčasnosti je obec známa výrobou hasiacich prístrojov. V strede dediny preteká Štefanovský potok. Pri obci sa nachádzajú osady: u Horných, u Božkú a u Hríchú, čo boli bývalé mlyny. Posledným mlynárom bol Ján Štefanovič, ktorý mlel za 2. svetovej vojny na Tomšových mlyne. A taktiež Rómska osada, ktorej obyvatelia v súčasnosti tvoria tretinu obyvateľov obce.
Skalisko (vrch)

Výhľad

Výhľad zo Skaliska patrí medzi najkrajšie a najhodnotnejšie na Slovensku. 10 metrové skalné bralo na vrchole poskytuje kruhový výhľad na hornatú časť východného Slovenska. Na západe vidieť Stolické vrchy s najvyšším vrchom Stolica (1 476,4 m n. m.), na juhu planiny Slovenského krasu, na východe pokračovanie hrebeňa s Kojšovskou hoľou (1 245,7 m n. m.) v pozadí a nemožno zabudnúť na Spišský hrad v Hornádskej kotline.
Za dobrých podmienok na severozápade vidieť Vysoké Tatry, na západe Nízke Tatry s vrchom Kráľova hoľa (1 946,1 m n. m.), na juhu maďarské pohoria Bükk a Mátra, s najvyšším vrchom Maďarska Kékes (1 014 m n. m.) a na východe vrch Polonina Runa (ukr. Полонина Руна) (1 482 m n. m.) na Ukrajine.
Skaliskom vedie medzinárodná diaľková turistická trasa E8 vyznačená  červenou turistickou značkou.

Horská chata Volovec

Neďaleko Skaliska asi 15 minút pešej chôdze po  zelenej turistickej značke smerom na obec Čučma v nadmorskej výške 1 132 m n. m. stojí horská chata Volovec s možnosťou ubytovania a stravovania pre turistov. Horská chata Volovec je najvyššie postavenou turistickou chatou v Košickom kraji. Pri chate vyviera prameň – studnička.
Rozum a cit (román)

Rozum a cit (pôvodne sa dielo volalo "Elinor and Marianna" - Elinor a Marianna) je román Jane Austenovej z roku 1811.
Po manželovej smrti sa musí pani Dashwoodová so svojimi tromi dcérami (Elinor, Marianne a Margaret) v dôsledku nedostatku financií vysťahovať. Útočisko nájdu u vzdialeného príbuzného. Rodina sa snaží dať dokopy Marianne a zámožného Colonela Brandona a tak vyriešiť zlú finančnú situáciu. Ale Marianne ho odmieta a radšej sa zabáva s mladým Willoughbym. Dej ešte zamotáva Edward Ferras, ktorý má záujem o Elinor, ale jeho rodina s týmto vzťahom nesúhlasí.
Do filmovej podoby tento príbeh spracoval v roku 1995 režisér Ang Lee (Tiger a Drak, Skrotená hora) - v hlavných úlohách Emma Thompsonová (Elinor), Kate Winsletová (Marianne), Hugh Grant (Edward Ferras) a Alan Rickman (Colonel Brandon) - pozri Rozum a cit (film).
Quartier Saint-Gervais

Quartier Saint-Gervais (štvrť Svätý Gervasius) je 14. štvrť v Paríži, ktorá je súčasťou 4. obvodu.
Má rozlohu 42,2 ha a je vymedzená na juhu riekou Seinou, ulicami Rue de Lobau a Rue des Archives na západe, Rue des Francs-Bourgeois na severe a Rue de Turenne a Rue Saint-Paul na východe.
Štvrť nesie meno jedného z patrónov kostola Saint-Gervais-Saint-Protais, ktorý sa nachádza medzi ulicami Rue de Brosse a Rue des Barres.
Drôtovec

Drôtovec je larva kováčika (Agriotes), chrobáka z čeľade Elateridae.

Vzhľad

Má štíhle, dlhé cylindrické, prípadne inak sploštené telo. Na hrudnej časti má larva tri páry nôh. A na poslednom brušnom segmente sú prítomné panohy. Ďalšie druhy môžu byť beznohé. U niektorých druhov je zadný koniec tela výrazne zašpicatený, ale u niektorých druhov, môže byť zadná časť rozoklaná a môžu z nej vyrastať ostré výbežky.

Životný cyklus

Larvy sú schopné prežiť v pôde 2 – 3 roky, pričom sa živia koreňmi rastlín a často spôsobujú škody na poľnohospodárskych plodinách. Tvar tela larvy umožňuje ľahké prechádzanie pôdou, drôtovce v krátkej dobe zničia veľké množstvo rastlín, lebo veľmi rýchlo prechádzajú z rastliny na rastlinu. Niektoré druhy majú schopnosť bioluminiscencie.
Saint-Léger-Triey

Poloha

Obec má rozlohu 10,46 km². Najvyšší bod je položený 217 m n. m. a najnižší bod 185 m n. m.

Obyvateľstvo

Počet obyvateľov obce je 207 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Avant-lès-Ramerupt

Poloha

Obec má rozlohu 20,77 km². Najvyšší bod je položený 193 m n. m. a najnižší bod 108 m n. m.

Obyvateľstvo

Počet obyvateľov obce je 146 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Atrofia

Atrofia je zníženie funkcie a následné zmenšenie bunky, tkaniva, orgánu či celého tela, ktoré bolo pôvodne normálnej veľkosti. Dochádza k úbytku organel, napríklad endoplazmatického retikula (syntéza bielkovín) alebo myofibríl (v svalových vláknach). Atrofia môže byť jednoduchá (zmenšuje sa objem daného orgánu či tkaniva bez úbytku buniek) alebo numerická (zmenšenie je dôsledkom úbytku buniek).
Aigaliers

Poloha

Obec má rozlohu 28,06 km². Najvyšší bod je položený 350 m n. m. a najnižší bod 117 m n. m.

Obyvateľstvo

Počet obyvateľov obce je 480 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mary Ann's Place

Produkcia

Skladbu zložil spevák a gitarista Michael Poulsen na turné skupiny Volbeat v súvislosti s Rock the Rebel / Metal the Devil. Ku koncu turné skupina hrala skladbu niekoľkokrát počas koncertov. Poulsen v rozhovore povedal, že cítil, že mu niečo chýbalo, a potom premýšlal o ženskom hlase. Počas jazdy počul CD so skupinou Swan Lee, ktorej speváčka, Pernille Rosendahl, mala taký hlas že si myslel, že by vyhovoval do skladby. Potom kontaktoval speváčku.
Skladba bola nahraná v meste Ribe spolu s Jacobom Hansenom v marci a apríli 2008 v Hansen Studios. Ako hosťujúci hudobník hral Kristian Pedersen na akustickú gitaru. 
Pre skladbu bolo vytvorené hudobné video, ktoré režíroval Alex Diezinger. 
Videoklip medzi skupinou Volbeat a Rosendahlovou, ktorí skladbu spievajú, a celá akcia sa skladá zo štyroch skladieb. Najprv, spor medzi Pánom a Pani Nessovcami a ich dcérou vo svojej obývacej izbe, po ktorej ich Lucy opustí spolu s priateľom Dannym. Idu nesprávne a zahynú, po čom sa Mary Ann stará o seba v zármutku. Pán Ness je zatknutý a uväznený. Nakoniec má možnosť navštíviť cintorín a položí na ich hroby kvety, zatiaľ čo ich prízraky stoja a pozerajú na neho.
Inšpirácie k videu prišli z filmu Dogville od Larsa von Triera (2003), rôzne miestnosti a priestory sú zaznamenávané provizórnymi kriedovými linkami, a sú tam napísané texty ako "Prison" a "Graveyard"

Hodnotenia a umiestnenia

Recenzent časopisu BT napísal, že „Michaelov duet s Pernille Rosendahlovou na skladbe "Mary Ann's Place" je božsky dobrý“ a časopis Diskant.dk napísal, že duet „[je] naozaj príjemný závan čerstvého vzduchu“. Recenzent časopisu GAFFA napísal, že „anjelsky sladké harmónie v refréne je ako mana z neba“, zatiaľ čo časopis Politiken nazval skladbu pekným duetom.
Singel debutoval na 35. mieste dňa 23. januára 2009 na Tracklisten, ktoré sa stalo najvyšším hodnotením. Do zoznamu sa dostali tri týždne.  Skladba „Mary Ann's Place“ sa umiestnila do konca novembra 2008 na 9. mieste, ale po uplynutí troch týždňov sa opäť vrátila. Vrátila sa na konci konca januára 2009 a vo februári sa umiestnila na 1. mieste v 7. týždni, aby sa vrátila na konci marca. Strávila celkovo 12 týždňov na rebríčkoch  Singel sa neumiestil v žiadnom rebríčku mimo Dánska.
Američania (USA)

Američania (hovorovo: Amerikáni, Amerikánci , v slangu: Amíci [jedn. číslo Amík], Amici [jedn. číslo Amik], Amiovia [jedn. číslo Ami] ) sú obyvatelia alebo občania Spojených štátov alebo osoby narodené v Spojených štátoch.

Kultúra

Americká kultúra sa väčšinou spája so západnou kultúrou, čím vzniká hlavný kultúrny prúd, ktorý však vychádza zo zvykov a tradícií prisťahovalcov zo severnej a západnej Európy. Niekedy sa tu ukážu aj zvyky a tradície z afrického svetadielu.

Diaspóra

Niektorí ľudia amerického pôvodu žijú mimo USA. Odhaduje sa, že ich je tri až sedem miliónov a tvoria tzv. americkú diaspóru.